**Zápisnica**

z rokovania Finančnej komisie OZ Vieska nad Žitavou konanej dňa 30.11.2015 o 17.00 hod.

Prítomní : podľa prezenčnej listiny

Program : 1. Otvorenie

2. Prerokovanie pripomienok k návrhu VZN č.3/2015 a dodatok č. 3 VZN č.6/2012

3. Prerokovanie a stanovisko k rozpočtovému opatreniu č.3 rozpočtu obce r.2015

4. Prerokovanie a stanovisko k návrhu rozpočtu obce na rok 2016-2018

5. Rôzne

6. Záver

K bodu 1. : rokovanie otvoril a viedol z poverenie predsedu komisie p. Kollára p. Zelenka, na začiatok privítal prítomných členov komisie a HK obce, konštatoval že je prítomná väčšina teda sme uznášania schopní.

K bodu 2: a/ návrh VZN č. 3/2015 , ktorý predložil poslanec Lévay vzniesol pripomienky a pozmeňovacie návrhy Štefan Mladý starosta obce v zákonnej lehote na to určenej. Členovia komisie žiadali navrhovateľa o podrobné a vecné stanovisko k predloženému návrhu VZN ako k pripomienkam starostu obce. Počas rozpravy bolo konštatované, že VZN č.4/2007 /poskytovanie jednorazového finančného príspevku na podporu bývania/ je to populistický trik zo strany predchádzajúcich Obecných zastupiteľstiev, Starostu obce a Ekonóma obecného úradu. Práve naopak príspevok deformuje sadzby daní a v konečnom občan zaplatil viac ako v porovnateľných obciach okresu Zlaté Moravce. Na základe toho Finančná komisia odporúča Obecnému zastupiteľstvu **zamietnúť** pripomienky a pozmeňujúce návrhy starostu obce Štefana Mladého a navrhuje **prijať** **návrh** VZNč.4/2015 poslanca Lévaya.

b/ návrh dodatku č.3 k VZN č. 6/2012 o miestnych daniach a poplatku za komunálne odpady........... cieľom tejto navrhovanej úpravy je zníženie sadzieb resp. dostať sa na úroveň okolitých obcí. Na predmetný návrh dal písomné pripomienky a pozmeňovacie návrhy Štefan Mladý starosta obce . Na jednej strane hovorí o ponechaní súčasného stavu a na strane druhej si protirečí a navrhuje o znižovaní sadzby za ornú pôdu. To by už do obecnej kasy eurá nechýbali? Všetci členovia komisie sa zhodli a navrhujú OZ **zamietnúť**  pripomienky a pozmeňujúce návrhy Š. Mladého a **prijať** návrh predkladateľa na zmenu sadzieb.

K bodu č.3 : návrh na Rozpočtové opatrenie č.3 rozpočtu obce na rok 2015 predloženého ekonómkou obecného úradu Mgr. Badovou berie finančná komisia na vedomie ale žiada dôvod a využitie u položky roz. klas. 06.01.0 a 10.2.0 resp. ako budú využité.

K bodu č.4: návrh rozpočtu na rok 2016 finančná komisia berie na vedomie tento materiál s výhradami. Vyžaduje sa pripraviť podrobnú a kvalifikovanú písomnú dôvodovú správu k jednotlivým položkám návrhu rozpočtu zo strany predkladateľa do rokovania OZ t.j. do 7.12.2015 v opačnom prípade bude návrh rozpočtu obce na rok 2016 vyčlenený z programu rokovania OZ na iný termín neplánovaného zasadnutia OZ do konca roka 2015.

K bodu č. 5 v bode rôzne neboli žiadne pripomienky a pod.

K bodu č. 6 predsedajúci p. Zelenka poďakoval prítomným za účasť a aktivitu a rokovanie finančnej komisie ukončil.

Zapísal: Václav Zelenka